Hans Colbjørnsen
Store norske leksikon,Historie,Norsk og nordisk historie,Norges historie,Norges historie fra 1660 til 1814
Hans Colbjørnsen var en norsk handelsmann. Han drev sammen med broren Peder Colbjørnsen stor trelasthandel i Halden.
Under det svenske angrepet i 1716, under den store nordiske krig, opprettet brødrene et frikompani, lot oppføre batterier og gjorde andre forsvarsforberedelser. Da Halden etter avtale ble stukket i brann av Colbjørnsens egne tjenestefolk, og svenskene trakk seg ut av byen, ble Colbjørnsen tatt til fange, men han klarte å rømme.Også i 1718 arbeidet han ivrig for byens og festningens forsvar. Han fikk i 1717 rang av kaptein, ble i 1733 forfremmet til oberstløytnant og til oberst i 1749.Hans Colbjørnsen var halvbror av Anna Colbjørnsdatter. Les mer i Store norske leksikon Hans Colbjørnsen i Norsk biografisk leksikon Norge under dansk styre – 1537–1814 Den store nordiske krig slekten Colbjørnsen